hüt bin i s'ersti mal go sky dive. sind 8 lüüt gsi vo  eusere schuel. am 1 hämer müsse bim ala moana hotel si wo mer dän vomen büsli abgholt worde sind wo eus zum north shore bracht hät (dete wo mir mal am strand übernachtet händ,dä lost beach   ) det acho hämer zerst gad mal müsse es blatt usfülle wo mer eus iverstander erklärt händ das mer bi däm sterbe chönded und das sky dive gfährlich isch. nachdem mer alles usgfüllt händ hämer chöne säge ob mer fotene  oder en film wänd. i han beides gno:) nach ere kurze warte ziit ischs dän au scho los gange.eusi tamdem begleiter und kameramanne sind cho händ sich vorgstellt und erklärt was mir mache müend. dän hämer ändli chöne zum flüger laufe und es isch scho glii id luft gange:) händ e hammer ussicht gah ufs meer,dä strand und d'insle sälber. wo mer gnueg höch dobe gsi sind hät min instructor nomal alles wiederholt was i mache muen bevor mer usegumped und wämer dän duse sind. dän bin i au scho usem flugzüg duse  ghanget. im erste moment ischs mer dän scho nöd gad so wohl gsi aber das isch uuu schnäll verbi gange und dän han is eifach nur no gnosse. dä freii fall isch echt hammer gsi und leider viel z'schnäll verbi gsi, han nöd mal ziit gah zum d'landschaft und alles aluege:( wo dän dä falschirm offe gsi isch, han i chli meh ziit gah zum alles nochli aluege und richtig gnüsse:) isch echt hammer gsi und i wirds sicher wieder mal mache, sky diving isch öpis wo di würkli chan süchtig mache;)